《谢张漕荐剡》
宋代·吕声之

谁人洗甲挽天河，玉宇无尘海不波。
汉使褰帷将命出，淮民挟纩被恩多。
流离岂但身安集，凋瘵亲曾手拊摩。
惠利才施催召亟，其如席未及温何。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。